…oé quet a hùellaen. - Philipp Luc, croaidur a vourh Cornebarrieu, en devoé ardro deuzec vlai a pé zas dehou santein drougueu luem én é zigroésel. Deu vlai deuéhattoh, é foenhuas el léh-cé, é toullas hag é chairras a nehué er gouli, arlerh en devout bet dacoret un herradic amzér ; mæs er memb gouli-cé ne chomas quet pèl hemb digueor a retorn hag e hré dougein hilleih aveit buhé er hroaidur. Tri medecinour habil er guélas guéh der huéh, hag e zisclérias é oé un toullig èl gouli. En toullig-cé en devoé dihue linen a ledanded, deu vedad a zonded ; en devout e hré ul lihue violed ; er vorden a nehou e oé pléguet tro-ha-tro ha calet. Aviset oé bet en hani clan de hobér hum zouguein dhospital sant Jacq a Doulous. Azé, épad deu vis doh tu er vedecinerion e gueméras a nehou en ol sourci e hellent ou devout, mæs hemb bout avancettoh. En toullig-hont e gresqué attaù : monèt e hré betag en ascorn, péhani e gommancé ean-memb breinnein. Er hroaidur e lamas ag en hospital hag e zas én dro de gornebarrieu clannoh hoah aveit ne oé quent diblass. Nezé oé é santas é seuel én é galon ur…